Ons is 5 susters wat vir ons jaarlikse sustersnaweek by Ons C-huis gekuier het en dit was heerlik! Die huis was baie netjies, die beddegoed en handdoeke nice en die drie badkamers 'n groot lekkerte! Ons het heerlik saans voor die binnebraai vuur gesit en kuier en die view vanaf die sitkamer en balkon is baie nice!
'n Heerlike huis met 'n asemrowende uitsig oor die see. Luukse verblyf in hierdie pragtige huis. Netjiese, goed toegeruste, moderne huis. Eienaar en agente baie vriendelik en hulpvaardig. Dit was ons tweede besoek en ons sal beslis weer kom. Goeie, veilige sekuriteit. Laataand kuiers op die stoep maak beurtkrag amper welkom. Het selfs 18 van SpaceX se Starlink satelliete van die stoep af gesien op 20 Februarie 2020. Wat 'n besonderse ervaring!
Ons het só lekker gebly! Alles wat mens nodig het is hier! Jy kan nie 'n beter uitsig oor die see kry nie! Wens ons het ons hele vakansie hier bespreek! Sal vir seker weer by Ons C-huis kom vakansie hou!
Baie dankie vir 'n heerlike Paasnaweek in julle mooi en goed toegeruste huis. Sal definitief weer gebruik maak van die huis.
Die C-huis is baie goed geleë, reg langs die see met 'n onvergeetlike mooi uitsig. Dis modern en wel toegerus binne, met baie ruimte vir 'n gesin. Die ontvangs is baie verwelkomend, daar's 'n lekker braai buite en 'n charcoal vuurmaakplek binne. Dis veilig met aluminium shutters voor, en beams om die huis wat mens in die nag kan aktiveer vir extra gemoedsrus. Jy kan ook jou voertuig in die garage parkeer vir extra veiligheid. Mens ontspan regtig lekker as mens daar bly. Ons sal beslis weer terug wees.
Ons was beïndruk met hoe skoon en modern die huis was. Die uitsig is pragtig en al die vertrekke baie ruim. Die keuse van 'n binne- en buite-braai is 'n groot plus punt.
Ons verblyf was alles wat ons verwag het en meer. Ons was baie vriendelik ontvang. Baie dankie aan Alida en Arend! Die uitsig is asemrowend en die huis baie netjies en besit als wat jy nodig het. Ons C-huis gaan ons beslis weer sien.
Beste Laetitia, baie dankie vir die pragtige resensie - C-Huis bly nogsteeds vir ons ook Hemel op Aarde en ons bly jul het dit ook so ervaar! Dit sal vir ons so heerlik wees om jul weer te verwelkom!
'n Pragtige huis met alle benodigdhede vir 'n wonderlike verblyf. Die drie slaapkamers met drie badkamers, twee en suite, sorg vir gerieflike verblyf. Die kombuis en opwaskamer het alles wat mens kan benodig. Die buite- en binnebraai-areas is uitstekend en veral die binnebraai werk besonder goed sonder enige rookprobleme. Die uitsig vanaf die balkon en vanuit die sitkamer en twee slaapkamers is onverbeterlik. Arend, die bestuurder, het uit sy pad gegaan om ons verblyf aangenaam te maak.
Dit is alles wat jy van verblyf by die see verwag - fantastiese uitsig en net 'n paar tree van die rotse af.
Ons was vriendelik ontmoet en het onmiddelik tuis gevoel. Die huis was baie netjies, skoon en goed uitgerus met alles wat nodig is vir 'n gemaklike tyd. Dit was 'n plesier om die omgewing te geniet en boonop 'n lekker tuiste te hê om terug te keer vir so bietjie laataand kuier, die branders te hoor wanneer jy snoesig in die bed lê voor jy aan die slaap raak; en om dan weer die oggend te ontmoet met 'n lieflike uitsig op die see met 'n koppie koffie.
Ruim, goed ingerigte, ligte vakansiehuis met 'n fantastiese uitsig naby die getypoel en ongelooflike mooi staproetes.
Ons het vir 14 dae by die C-huisie gebly. Dit was 'n heerlike, ontspanne vakansie wat ons geniet het met 'n ongelooflike uitsig en onvergeetlike sonsondergange. Die huis was goed ingerig en die kamers almal ruim. Dit het geweldig baie gehelp dat daar 'n binne- en buitebraai was. Die geriewe is modern en daar was oorgenoeg pakplek in die kombuis asook slaapkamers. Dit was ook lekker om een keer 'n week skoonmaakdienste te kon geniet. Ons kan hierdie huisie met lof aanbeveel!